Lastebileiere vil ha bompengeunntak

Sjefen for Norges Lastebileier-Forbund i Trøndelag synes det er urettferdig at elbiler ikke betaler bompenger og synes næringstransport heller burde få unntak.

ØNSKER FRITAK: Regionlederen synes næringstransport bør slippe bompenger, fordi det ikke finnes noe kollektivt alternativ. Vis mer byoutline Foto: Vegard Wivestad Grøtt NTB scanpix

Publisert: Publisert: 13. april 2017 08:26

Regionleder Roar Melum synes det er bra at det bygges nye og bedre veier, men selv om bompenger er en del av finansieringen, er det en del av regningen han ikke synes at han og kollegene bør ta, skriver Adresseavisen.

– Argumentene for bompenger handler blant annet om å få brukere over til kollektivtrafikk. Det er lett å forstå for personbilbrukere, men næringstransporten har ikke det valget. Det burde vært fritak for bompenger for næringstransporten, forklarer han.

– Og hvis noen sier at det spares bompenger ved å kjøre utenom rushtidsavgift så har du ikke vært bedriftsleder med folk i arbeid. Det er en meningsløs ting å si.

Lastebillederen har heller ingen forståelse for at elbiler fritas for bompenger.

– Inntil i dag har det vært en bra løsning for å få folk over til utslippsfrie løsninger, men i fremtiden vil ny teknologi sørge for at også de fleste tunge biler får samme mulighet. Dermed er miljøargumentet borte, og i stedet blir det bruksavgift for infrastruktur.

Les også Momsfritak for Tesla-kjøpere tilsvarer gratisreiser for 30.000 pendlere

Les også NVE-rapport: Mer fornybar energi i Norge

Les også Spekulanter hamstrer sjeldent metall

Her kan du lese mer om Bil Elbil